
Α   Π   Ο   Φ   Α   Σ   Η

«Προσωρινών κυκλοφοριακών ρυθμίσεων στο τμήμα της Εθνικής Οδού Αμφιλοχίας – Λευκάδας από την χ/θ 38+600 έως και την χ/θ 45+200, στα πλαίσια του έργου: «Κατασκευή – Αναβάθμιση Οδικής Σύνδεσης Πόλης Λευκάδας με τον Οδικό Άξονα «Άκτιο – Δυτικός Άξονας» και Κατασκευή του Νέου Αγωγού Ύδρευσης Λευκάδας». 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ  Α Κ Α Ρ Ν Α Ν Ι Α Σ
Έ χ ο ν τ α ς  υ π ό ψ η: 
1. -Τις διατάξεις των άρθρων 55 και 112 του Ν. 5209/2025 (ΦΕΚ 100/13.06.2025), «Κώδικας Οδικής Κυκλοφορίας και άλλες διατάξεις».
2. -Τις διατάξεις του άρθρου 40 του Π.Δ. 7/2017 (ΦΕΚ Α14 /09.02.2017) «Αναδιάταξη - αναδιοργάνωση, σύσταση και λειτουργία περιφερειακών υπηρεσιών Ελληνικής Αστυνομίας».
3. -Τις διατάξεις του άρθρου 74 του Ν. 5187/2025 (ΦΕΚ Α 48 /21.03.2025) «Αναδιοργάνωση της δομής της Ελληνικής Αστυνομίας και αναβάθμιση της εκπαίδευσης του ένστολου προσωπικού της Εκσυγχρονισμός του θεσμού της ηλεκτρονικής επιτήρησης υπόδικων, κατάδικων και κρατούμενων σε άδεια Ρύθμιση θεμάτων κρατούμενων σε σωφρονιστικά καταστήματα και άλλες διατάξεις».
4. -Το υπ’ αριθ. 319423/7571 από 16.09.2026 έγγραφο της Διεύθυνσης Τεχνικών Έργων Τμήμα Συγκοινωνιακών Έργων/ Π.Δ.Ε..
5. - -Την από 18.09.2026 αναφορά του Α.Τ. Ακτίου – Βόνιτσας και

αποσκοπούντες στην απρόσκοπτη εκτέλεση του έργου, στην ομαλή και την ασφαλή κυκλοφορία οχημάτων και εργαζομένων, λόγω εκτέλεσης εργασιών από την εταιρεία  «ΑΚΤΩΡ Α.Τ.Ε.»

Α Π Ο Φ Α Σ Ι Ζ Ο Υ Μ Ε 

ΑΡΘΡΟ (1)
1.-Την εφαρμογή των προσωρινών κυκλοφοριακών ρυθμίσεων, στο τμήμα της Εθνικής Οδού Αμφιλοχίας – Λευκάδας, από την χ/θ 38+600 έως και την χ/θ 41+000, προκειμένου ολοκληρωθούν οι εργασίες κατασκευής του τμήματος Α από Βόνιτσα προς Άγιο Νικόλαο, στο πρώτο τμήμα από τον ανισόπεδο κόμβο Κ3 έως τον ισόπεδο κόμβο ΙΚΑ1, στο πλαίσιο ολοκλήρωσης των δευτερεύουσων εργασιών του έργου: «Κατασκευή – Αναβάθμιση Οδικής Σύνδεσης Πόλης Λευκάδας με τον Οδικό Άξονα «Άκτιο – Δυτικός Άξονας» και Κατασκευή του Νέου Αγωγού Ύδρευσης Λευκάδας».
2.-Ανωτέρω κυκλοφοριακές ρυθμίσεις θα ισχύσουν κατά το χρονικό διάστημα από την Πέμπτη 01.10.2026 έως και την Πέμπτη 31.12.2026, ενώ οι εργασίες θα πραγματοποιούνται καθημερινά από την ανατολή έως την δύση του ηλίου, εκτός Κυριακής και αργιών .  

ΑΡΘΡΟ (2)
Κατά το ανωτέρω χρονικό διάστημα, με ευθύνη της αναδόχου εταιρείας «ΑΚΤΩΡ Α.Τ.Ε.», ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας εργαζομένων και οχημάτων και να τοποθετηθεί η προβλεπόμενη από το άρθρο το άρθρο 13 του Ν. 5209/2025 σήμανση, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων οδικών έργων) και την σχετική εγκεκριμένη μελέτη εξασφάλισης – αποκατάστασης κυκλοφορίας του υπόψη έργου.

ΑΡΘΡΟ (3)
Η παρούσα απόφαση ισχύει από την 07.00΄ ώρα της Πέμπτης 01.10.2026 και ύστερα από την δημοσίευσή της, στον ιστότοπο του προγράμματος Διαύγεια, σύμφωνα με το άρθρο 4 του Ν. 3861/2010, το άρθρο 111 του Ν. 5209/2025 και την ανάρτησή της στον ιστότοπο του προγράμματος «ΔΙΑΥΓΕΙΑ», καθώς και την τοποθέτηση της προβλεπόμενης οδικής σήμανσης και λήγει την 19.00΄ ώρα της Πέμπτης 31.12.2026.

ΑΡΘΡΟ (4)

Οι παραβάτες της Απόφασης αυτής, διώκονται και τιμωρούνται, σύμφωνα με τις διατάξεις του Ν. 5209/2025 (ΦΕΚ 100/13.06.2025), «Κώδικας Οδικής Κυκλοφορίας και άλλες διατάξεις». 
Λήψη επιβαλλομένων μέτρων υλοποίησης παρόντος άρθρου, ανατίθεται στο Αστυνομικό Τμήμα Ακτίου-Βόνιτσας. 

